Sumatra grundokukolo

La Sumatra grundokukolo, Carpococcyx viridis estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon.

Ĝi estas granda birdo, ĝis 55 cm longa, longvosta surtera kukoledo. Ĝi havas verdajn suprajn partojn kun nigra krono, verdaj beko kaj kruroj kaj rozblueca nuda ĉirkaŭokula haŭtaĵo kaj estas bruna skvameca malsupre.

Ĝi estas endemio en Indonezio, kaj de tie la specia nomo de Sumatra grundokukolo; ĝi estas distribuata en pluvarbaroj de suda Sumatro. Antaŭ ties remalkovro kaj fotografiado en 1997, tiu sekretema specio estis konata nur el kaj pro ok specimenoj. En 2006, kameraisto priserĉante tigrojn ĉe la Nacia Parko Kerinci Seblat fotis bildon de Sumatra grundokukolo, nur por la dua fojo en la lastaj naŭdek jaroj. La aktuala loĝantaro povas esti de malpli ol 250.

En 2007, estis registrita unuafoje ties voĉo, priskribita kiel dusilaba krio, de biologoj de WCS kiuj ricevis de ĉasisto birdon ĵus ĉasitan.

Pro pliiĝanta perdo de habitato kaj la ega malgrandeco de la loĝantaro, la Sumatra grundokukolo estas konsiderata kiel Ege Endanĝerita de la IUCN Ruĝa Listo de Minacataj Specioj.

 Eksteraj ligiloj 
 BirdLife Specidatumbazo 
 IUCN Ruĝa Listo


 Notoj 

Kategorio:Kukoloformaj
Kategorio:Kukoledoj
Kategorio:Birdoj de Azio
Kategorio:Birdoj de Indonezio